**ПРИЈЕДЛОГ**

На основу члана 30. став 1. тачка 25. Закона о локалној самоуправи („Службени гласник Републике Српске“, број:101/04, 42/05 и 118/05), члана 3. Закона о Граду Бијељина („Службени гласник Републике Српске“, број: 70/12), а у складу са Законом о систему јавних служби („Службени гласник Републике Српске“, број: 68/07, 109/12), члана 38. став 2. тачка ч) Статута Града Бијељина („Службени гласник Града Бијељина“, број: 8/13) и члана 17. Одлуке о утврђивању критеријума за избор, именовања и разрјешења органа у јавним предузећима и установама чији је оснивач Скупштина Града Бијељина („Службени гласник Града Бијељина“, број: 15/13), Скупштина Града Бијељина је на својој \_\_\_сједници одржаној дана \_\_\_\_\_\_\_\_\_\_\_\_ 2013. године, донијела

**О Д Л У К У**

**О ОСНИВАЊУ ЈАВНЕ УСТАНОВЕ ДЈЕЧИЈИ ВРТИЋ**

**„ЧИКА ЈОВА ЗМАЈ“ БИЈЕЉИНА**

**I ОСНИВАЊЕ И НАЗИВ ОСНИВАЧА**

Члан 1.

Оснива се Јавна установа Дјечији вртић „Чика Јова Змај“ Бијељина (у даљем тексту: Вртић).

Члан 2.

Оснивач Јавне установе Дјечији вртић „Чика Јова Змај“ Бијељина је Град Бијељина (у даљем тексту: Оснивач).

**II ПРАВНИ СТАТУС**

Члан 3.

Вртић има својство правног лица, који стиче уписом у судски регистар код Окружног привредног суда у Бијељини.

Вртић се оснива ради обезбјеђења и остваривања законом утврђених интереса грађана у области дјечије заштите, васпитања и образовања дјеце предшколског узраста.

2.

**III НАЗИВ И СЈЕДИШТЕ**

Члан 4.

Вртић послује под називом Јавна установа Дјечији вртић „Чика Јова Змај“ Бијељина.

Скраћени назив је: ЈУ Дјечији вртић „Чика Јова Змај“ Бијељина.

Сједиште Вртића је у Улици Светог Саве број 9, Бијељина.

**IV ДЈЕЛАТНОСТ**

Члан 5.

Вртић обавља сљедеће дјелатности:

- 85.10 Предшколско образовање

- 88.91 Дјелатност дневне бриге о дјеци.

Члан 6.

Вртић обавља своју дјелатност у сљедећим објектима:

- у Улици Светог Саве број 9 у Бијељини,

- у Улици Кнеза Милоша број 26 у Бијељини,

- у дијелу објекта Светосавског дома у Дворовима и

- у монтажном објекту у Јањи- Ново насеље.

На поменутим објектима Вртић има право кориштења.

**V СРЕДСТВА ЗА РАД ВРТИЋА**

Члан 7.

Вртић има сљедеће изворе финансирања:

* буџет Оснивача
* уплате родитеља
* донације.

3.

**VI ОРГАНИ РУКОВОЂЕЊА И УПРАВЉАЊА ВРТИЋА**

Члан 8.

Орган руковођења Вртићем је директор, а управљања Управни одбор.

**ДИРЕКТОР ВРТИЋА**

Члан 9.

Директора Вртића именује Скупштина Града, на основу претходно проведеног поступка јавне конкуренције и приједлога Комисије за избор и именовање.

Мандат директора траје четири године, уз могућност поновног избора у складу са процедуром и критеријумима предвиђеним овом Одлуком.

Директор може бити разријешен дужности и прије истека мандата у случајевима предвиђеним овом Одлуком.

Директор не може бити члан Управног одбора.

Члан 10.

У оквиру својих обавеза и надлежности, директор обавља сљедеће послове :

* руководи установом, представља и заступа установу,
* брине о осигурању услова за здрав, сигуран и безбиједан боравак дјеце у установи,
* брине о исправности намирница и безбиједној дистрибуцији хране,
* брине о осигурању услова за редовно хигијенско одржавање простора, опреме и играчака,
* организује евалуацију рада установе у складу са програмом предшколског васпитања и образовања,
* предузима мјере ради извршавања налога просвјетног инспектора и инспектора просвјетног савјетника, као и у случају недоличног понашања запослених радника и њиховог негативног утицаја на дјецу,
* благовремено обавјештава запослене, стручне органе и орган управљања о свим питањима од интереса за рад установе,
* подноси извјештај Управном одбору и Оснивачу о раду и резултатима рада у радној години у свим функцијама: васпитно-образовној, превентивно-здравственој и социјално-збрињавајућој,

4.

* сарађује са Министарством просвјете и културе, јединицом локалне самоуправе, родитељима дјеце и осталим друштвеним партнерима,
* сазива и руководи сједницама Стручног вијећа, усмјерава и усклађује рад стручних органа у установи,
* одговара за спровођење одлука Управног одбора и других тијела установе,
* обезбјеђује заштиту права дјетета, заштиту здравља и његове сигурности у установи,
* обезбјеђује намјенско трошење средстава у установи,
* уз сагласност Оснивача, доноси одлуке о слободним радним мјестима и расписује конкурс за попуњавање упражњених радних мјеста у установи,
* прима у радни однос васпитаче, стручне сараднике и остале раднике,
* организује чување и бригу о објектима установе, инвентару и опреми,
* спроводи одлуке , закључке и рјешења Оснивача и Министарства просвјете и културе,
* сарађује са владиним, невладиним и другим организацијама, уз сагласност оснивача, доноси рјешења и одлучује о другим питањима у складу са Законом о предшколском васпитању и образовању,
* закључује уговоре у име и за рачун установе,
* обавља и друге послове у складу са Законом о предшколском васпитању и образовању и другим позитивним прописима.

Члан 11.

Критеријуми за именовање директора су:

* висока стручна спрема (VII степен) просвјетног смјера,
* потребно стручно знање из дјелатности којом се бави установа,
* најмање пет година радног искуства у струци,
* посједовање руководних и организационих способности,
* доказани резултати и успјеси у обављању ранијих послова и
* програм рада.

Изузетно, за директора може бити именовано лице са завршеном вишом школом просвјетно-педагошке струке, ако нису испуњени услови из става 1. алинеја 1. овог члана.

5.

Члан 12.

Директора разрјешава Скупштина Града у сљедећим ситуацијама:

- истек мандата на који је именован,

- неусвајање Извјештаја о раду установе и Годишњег програма рада од стране Скупштине Града,

- пословање установе са финансијским губитком,

- на лични захтјев-оставком,

- испуњењем услова за одлазак у пензију и

- смрт.

Оснивач може директора разријешити дужности и прије истека мандата ако:

- утврди да не извршава обавезе утврђене Законом о предшколском васпитању и образовању,

- је одговоран за прекршај из Закона о предшколском васпитању и образовању или је починио кривично дјело,

- је надлежни орган утврдио да се у установи не остварује Годишњи програм рада ,

- је надлежни орган утврдио да не предузима мјере за остваривање циљева васпитања и образовања,

- не поступи по налогу, односно мјери надлежног органа за отклањање утврђених недостатака и неправилности,

- надлежни орган утврди да је располагао средствима, простором, опремом и имовином вртића на незаконит начин,

- предлаже и доноси незаконите одлуке,

- непотпуно, неблаговремено и нетачно обавјештава, те омета рад органа управљања,

-не предузима одговарајуће мјере према васпитачу, стручном сараднику или другом запосленом раднику који не извршава своје радне обавезе,

-не спроводи мјере заштите и безбиједности дјеце која бораве у установи,

- је у току мандата утврђено да не испуњава услове прописане за именовање директора и

- утврди друге неправилности у раду утврђене законом.

**УПРАВНИ ОДБОР ВРТИЋА**

Члан 13.

Управни одбор вртића именује и разрјешава Скупштина Града.

Управни одбор броји пет чланова.

Састав Управног одбора чине: 2 члана представника оснивача, 2 члана представника стручног особља вртића и 1 представник Савјета родитеља.

Мандат чланова Управног одбора траје 4 године.

6.

Члан 14.

Права и дужности Управног одбора су:

* доноси Статут,
* доноси разне правилнике,
* одлучује о пословању вртића
* разматра и усваја Извјештај о раду и Годишњи програм рада,
* разматра и усваја годишњи финансијски извјештај вртића,
* одлучује о кориштењу средстава вртића ,
* доноси Пословник о раду Управног одбора,
* бира предсједника Управног одбора и
* ради и друге послове у складу са законом и Статутом.

Члан 15.

Критеријуми за именовање чланова Управног одбора су:

* висока (VII степен) или виша (VI степен) стручна спрема,
* познавање проблематике у дјелатности којом се бави установа,
* познавање садржаја и начина рада органа управљања,
* доказани резултати рада на ранијим пословима.

Члан 16.

Критеријуми за разрјешење чланова Управног одбора су:

* истек мандата на који су именовани,
* неусвајање Извјештаја о раду и Годишњег програма рада од стране Скупштине Града,
* пословање вртића са финансијским губитком,
* неоправдани изостанак са узастопно три сједнице,
* оставка већине чланова Управног одбора,
* нередовно одржавање сједница Управног одбора и
* смрт члана Управног одбора.

**VII ОПШТА AKTA ВРТИЋА**

Члан 17.

Општа акта Вртића су: Статут, Правилник о раду, Правилник о организацији и систематизацији радних мјеста и друга општа акта којима се ближе регулише дјелокруг рада Вртића и осталих органа у установи.

7.

**VIII ОСТВАРИВАЊЕ УТИЦАЈА ОСНИВАЧА НА РАД ВРТИЋА**

Члан 18.

У складу са Законом и овом одлуком, Оснивач, путем Скупштине Града, даје сагласност на Статут вртића, именује и разрјешава директора и чланове Управног одбора, даје сагласност на Извјештај о раду, Годишњи програм рада и годишњи финансијски обрачун и др.

Члан 19.

Ступањем на снагу ове одлуке, престаје да важи Одлука о оснивању Дјечијег вртића „Чика Јова Змај“ Бијељина („Службени гласник општине Бијељина“, број: 5/94 и 27/07).

Члан 20.

Ова одлука ступа на снагу осмог дана од дана објављивања у „Службеном гласнику Града Бијељина.“

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_2013. године

Драган Ђурђевић