**ПРИЈЕДЛОГ**

На основу члана 30. став 1. тачка 25. Закона о локалној самоуправи („Службени гласник Републике Српске“, број: 101/04, 42/05 и 118/05), Закон о туризму („Службени гласник Републике Српске“, број: 70/11), члана 3. Закона о Граду Бијељина ( „Службени гласник Републике Српске“, број: 70/12), а у складу са Законом о систему јавних служби („Службени гласник Републике Српске“, број: 68/07 и 109/12), члана 38. став 2. тачка ч) Статута Града Бијељина („Службени гласник Града Бијељина“, број:8/13) и члана 17. Одлуке о утврђивању критеријума за избор, именовања и разрјешења органа у Јавним предузећима и установама чији је оснивач Скупштина Града Бијељина („Службени гласник Града Бијељина“, број: 15/13), Скупштина Града Бијељина на својој\_\_\_ сједници одржаној дана \_\_\_\_\_\_\_\_\_\_\_\_\_2013. године, донијела је

**О Д Л У К У**

**О ОСНИВАЊУ ТУРИСТИЧКЕ ОРГАНИЗАЦИЈЕ ГРАДА БИЈЕЉИНА**

I ОПШТЕ ОДРЕДБЕ

Члан 1.

Туристичка организација Града Бијељина оснива се у циљу валоризације, очувања и заштите туристичких вриједности на територији Града Бијељине (у даљем тексту: Туристичка организација).

Оснивач Туристичке организације је Град Бијељина (у даљем тексту: Оснивач).

Оснивачки улог Оснивача износи 2.000,00 КМ (словима: двијехиљаде конвертибилних марака).

II ПРАВНИ СТАТУС

Члан 2.

Туристичка организација послује у складу са прописима којима се уређују јавне службе и уписује се у судски регистар.

Туристичка организација има статус правног лица са правима и обавезама утврђеним Законом, овом Одлуком и Статутом ове установе.

III НАЗИВ И СЈЕДИШТЕ

Члан 3.

Назив установе Туристичка организација Града Бијељина.

Члан 4.

Сједиште Установе је у Бијељини, у Улици Трг Краља Петра I Карађорђевића број 9.

IV ДЈЕЛАТНОСТ

Члан 5.

Дјелатност Туристичке организације је:

47.61 – Трговина на мало књигама у специјализованим продавницама

47.63 – Трговина на мало музичким и видео записима у специјализованим продавницама

47.78 – Остала трговина на мало новом робом у специјализованим продавницама

58.14 – Издавање часописа и периодичних публикација

84.13 – Регулисање и допринос успјешнијем пословању привреде

93.29 – Остале забавне рекреативне дјелатности.

V СРЕДСТВА ЗА РАД ТУРИСТИЧКЕ ОРГАНИЗАЦИЈЕ

Члан 6.

Средства Туристичке организације обезбјеђују се из средстава туристичке таксе, боравишне таксе у складу са Законом и средствима буџета оснивача, средстава заинтересованих субјеката и других извора а на основу програма који доноси оснивач за сваку календарску годину.

VI ОРГАНИ ТУРИСТИЧКЕ ОРГАНИЗАЦИЈЕ

Члан 7.

Органи Туристичке организације су Управни одбор и директор.

УПРАВНИ ОДБОР ТУРИСТИЧКЕ ОРГАНИЗАЦИЈЕ

Члан 8.

Управни одбор Туристичке организације има предсједника и четири члана.

Управни одбор именује и разрјешава Скупштина Града на приједлог Градоначелника, након проведеног поступка јавне конкуренције.

Мандат чланова Управног одбора траје четири године с тим што чланови могу бити разријешени дужности и прије истека мандата у случајевима прописаним овом Одлуком.

Члан 9.

За члана Управног одбора може бити именовано лице које испуњава следеће критеријуме:

- Висока (VII степен) или виша (VI степен) стручна спрема,

- Познавање проблематике у дјелатности којом се бави Туристичка организација,

- Познавање садржаја и начина рада органа управљања,

- Доказани резултати рада на ранијим пословима.

Члан 10.

Управни одбор има следећа права и дужности:

1. Доноси Статут,
2. Одлучује о пословању Туристичке организације,
3. Разматра и усваја 0418,
4. 0звјештај о пословању и годишњи обрачун,
5. Доноси Програм рада и финансијски план,
6. Одлучује о коритењу средстава у складу са Законом и Статутом Туристичке организације,
7. Врши друге послове утврђење актом о оснивању и Статутом.

Члан 11.

Критеријуми за разрјешавање чланова Управног одбора су следећи:

- Истеком мандата на који су именовани,

- Неусвајање Извјештаја о раду Туристичке организације и Програма рада од стране Скупштине Града,

- Пословање Туристичке организације са финансијским губитком,

- Неоправдани изостанак са узастопно 3 сједнице,

- Оставка већине чланова Управног одбора,

- Нередовно одржавање сједница Управног одбора.

ДИРЕКТОР ТУРИСТИЧКЕ ОРГАНИЗАЦИЈЕ

Члан 12.

Директора на основу претходно проведеног поступка јавне конкуренције, а на приједлог комисије за избор, именује Скупштина Града.

Мандат директора траје четири године, и по истеку мандата може бити именован у складу са процедуром и критеријумима предвиђеним овом Одлуком.

Директор може бити разријешен дужности и прије истека мандата у случајевима прописаним овом Одлуком.

Директор и запослени у Туристичкој организацији не могу бити чланови Управног одбора.

Члан 13.

Директор има следећа права и дужности:

1. Представља и заступа Туриситчку организацију без ограничења,
2. Организује и руководи радом Туристичке организације,
3. Предлаже акте који доноси Управни одбор,
4. Извршава одлуке Управног одбора и предузима мјере за њихово спровођење,
5. Стара се и одговара за законитост рада и кориштење и располагање имовином Туристичке организације,
6. Обавља и друге послове утврђење Законом и Статутом.

Члан 14.

Критеријуми за именовање директора су следећи:

- Висока стручна спремна (VII степен),

- Потребно стручно знање из дјелатности којом се бави Туристичка организација,

- Најмање 5 година радног искуства у струци,

- Посједовање руководних и организационих способности,

- Доказани резултати и успјеси у обављању ранијих послова,

- Програм рада.

Члан 15.

Директора разрјешава Скупштина Града у следећим случајевима:

* Истек мандата на који је именован,
* Неусвајање Извјештаја о раду и Програма рада од стране Скупштине Града,
* Пословање Туристичке организације са финансијским губитком.

VII ОПШТИ АКТИ ТУРИСТИЧКЕ ОРГАНИЗАЦИЈЕ

Члан 16.

Општи акти Туристичке организације су: Статут, Правилник о раду, Правилник о унутрашњој организацији и систематизацији радних мјеста и друга општа акта.

Статут је општи акт Туристичке организације којим се ближе одређује дјелокруг рада, надлежност органа, заступање и представљање, права, обавезе и одговорности запослених, начин организовања послова и друга питања од значаја за рад Туристичке организације и доноси се уз претходно прибављену сагласност оснивача.

VIII ОБАВЉАЊЕ ПОЈЕДИНИХ СТРУЧНИХ

И ДРУГИХ ПОСЛОВА

Члан 17.

У складу са Статутом, обављање појединих стручних послова из своје надлежности Туристичка организација може повјерити другим правним и физичким лицима уз сагласност оснивача.

IX ОСТВАРИВАЊЕ УТИЦАЈА ОСНИВАЧА

НА РАД ТУРИСТИЧКЕ ОРГАНИЗАЦИЈЕ

Члан 18.

У складу са Законом и овом Одлуком оснивач путем својих органа даје сагласност на Статут Туристичке организације, именује и разрјешава директора и чланове Управног одбора, даје сагласност на годишњи Програм рада и финансијски план и усваја годишњи извјештај о пословању и годишњи обрачун и даје сагласност на акт о организацији и систематизацији радних мјеста.

Надзор над законитошћу рада и пословања Туристичке организације врши надлежни орган управе у складу са Законом и актима оснивача.

Члан 19.

Ступањем на снагу ове Одлуке престајe да важи Одлука о оснивању Туристичке организације Бијељина: („Службени гласник општине Бијељина“, број: 7/03, 6/04, 26/06, 31/07, 30/09 и 27/11).

Члан 20.

Ова одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, Драган Ђурђевић

О Б Р А З Л О Ж Е Њ Е

ОДЛУКЕ О ОСНИВАЊУ ТУРИСТИЧКЕ ОРГАНИЗАЦИЈЕ

ГРАДА БИЈЕЉИНА

I - ПРАВНИ ОСНОВ

* члан 30. став 1. тачка 25. Закона о локалној самоуправи („Службени гласник Републике Српске“, број: 101/04, 42/05 и 118/05),
* члан 3. Закона о Граду Бијељина ( „Службени гласник Републике Српске“, број: 70/12),
* Закон о систему јавних служби ( „Службени гласник Републике Српске“, број: 68/07 и 109/12),
* члан 38. став 2. тачка ч) Статута Града Бијељина („Службени гласник Града Бијељина“, број:8/13) и
* члан 17. Одлуке о утврђивању критеријума за избор, именовања и разрјешења органа у Јавним предузећима и установама чији је оснивач Скупштина Града Бијељина („Службени гласник Града Бијељина“, број: 15/13)

II - РАЗЛОЗИ ЗА ДОНОШЕЊЕ ОДЛУКЕ

С обзиром да је :

- чланом 17. Одлуке о утврђивању критеријума за избор, именовања и разрјешења органа у Јавним предузећима и установама чији је оснивач Скупштина Града Бијељина („Службени гласник Града Бијељина“, број: 15/13) прописано да су Јавне установе, односно Јавна предузећа чији је оснивач Град обавезне да у року од 60 дана од дана ступања на снагу ове Одлуке изврше усклађивање својих статута и других општих аката са одредбама ове Одлуке,

- чланом 3. Закона о Граду Бијељина ( „Службени гласник Републике Српске“, број: 70/12) прописано да је Град Бијељина правни сљедбеник Општине Бијељина и да Град Бијељина ступа у сва права и преузима обавезе Општине Бијељина

-с обзиром да је у претходном периоду Одлука о оснивању Туристичке организације број 01.022-30/03 од 02.10.2003.године претрпјела већи број измјена и допуна приступило се изради ове Одлуке.

III - ФИНАНСИЈСКА СРЕДСТВА

За провођење ове Одлуке нису потребна финансијска средства.

О Б Р А Ђ И В А Ч

ТУРИСТИЧКА ОРГАНИЗАЦИЈА БИЈЕЉИНА